CELEX: 32019R1858
Language: da
Date: 2019-11-06 00:00:00
Title: Kommissionens forordning (EU) 2019/1858 af 6. november 2019 om ændring af bilag V til Europa-Parlamentets og Rådets forordning (EF) nr. 1223/2009 om kosmetiske produkter (EØS-relevant tekst)

7.11.2019   
               
               
                  DA
               
               
                  Den Europæiske Unions Tidende
               
               
                  L 286/7
               
            
         KOMMISSIONENS FORORDNING (EU) 2019/1858
         af 6. november 2019
         om ændring af bilag V til Europa-Parlamentets og Rådets forordning (EF) nr. 1223/2009 om kosmetiske produkter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1223/2009 af 30. november 2009 om kosmetiske produkter (1), særlig artikel 31, stk. 2, og
         ud fra følgende betragtninger:
         
                     (1)
                  
                  
                     Stoffet 4-(3-ethoxy-4-hydroxyphenyl)butan-2-on (CAS-nr. 569646-79-3), som har fået navnet Hydroxyethoxyphenyl Butanone (HEPB) i den internationale nomenklatur for kosmetiske bestanddele, fungerer som konserveringsmiddel og hudplejemiddel. Det er på nuværende tidspunkt ikke opført på listen i forordning (EF) nr. 1223/2009.
                  
               
                     (2)
                  
                  
                     Den Videnskabelige Komité for Forbrugersikkerhed (VKF) konkluderede i sin udtalelse af 7. april 2017 (2), at HEPB under et samlet eksponeringsscenarie kan betragtes som sikkert, når det anvendes som konserveringsmiddel i kosmetiske produkter, som afrenses, mundplejeprodukter eller kosmetiske produkter, der ikke afrenses, ved en koncentration på højst 0,7 %. VKF konkluderede ligeledes, at der er behov for yderligere dokumentation for at udelukke øjenirritation.
                  
               
                     (3)
                  
                  
                     Efter at medlemsstaterne havde udtrykt bekymring over HEPB som potentielt øjenirriterende, og efter at ansøgeren havde indsendt yderligere videnskabelige data til VKF, konkluderede VKF i sin udtalelse af 5. marts 2019 (3), at anvendelsen af HEPB under et samlet eksponeringsscenarie som konserveringsmiddel i kosmetiske produkter, som afrenses, mundplejeprodukter eller kosmetiske produkter, der ikke afrenses, ved en koncentration på højst 0,7 % er sikker for så vidt angår øjenirritation.
                  
               
                     (4)
                  
                  
                     I lyset af ovennævnte udtalelser og med henblik på at tage hensyn til tekniske og videnskabelige fremskridt bør HEPB tillades anvendt som konserveringsmiddel i kosmetiske produkter, som afrenses, mundplejeprodukter eller kosmetiske produkter, der ikke afrenses, ved en koncentration på højst 0,7 % i det brugsklare produkt.
                  
               
                     (5)
                  
                  
                     Forordning (EF) nr. 1223/2009 bør derfor ændres.
                  
               
                     (6)
                  
                  
                     Foranstaltningerne i denne forordning er i overensstemmelse med udtalelse fra Det Stående Udvalg for Kosmetiske Produkter —
                  
               VEDTAGET DENNE FORORDNING:
         
            Artikel 1
            Bilag V til forordning (EF) nr. 1223/2009 ændres som anført i bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 6. november 2019.
            
               
                  På Kommissionens vegne
               
               
                  Formand
               
               Jean-Claude JUNCKER
            
         
         
            (1)  EUT L 342 af 22.12.2009, s. 59.
         
            (2)  VKF (Den Videnskabelige Komité for Forbrugersikkerhed), »Opinion on Ethylzingerone — »Hydroxyethoxyphenyl Butanone« (HEPB) — Cosmetics Europe No P98, SCCS/1582/16, af 7. april 2017.
         
            (3)  VKF (Den Videnskabelige Komité for Forbrugersikkerhed), »Opinion on Ethylzingerone — »Hydroxyethoxyphenyl Butanone« (HEPB) — Cosmetics Europe No P98 — Submission II eye irritation, foreløbig udgave af 21. december 2018, endelig udgave af 5. marts 2019, SCCS/1604/18.
      
      
         
            BILAG
            I bilag V til forordning (EF) nr. 1223/2009 tilføjes følgende:
            
                        Løbenummer
                     
                     
                        Stofidentifikation
                     
                     
                        Betingelser
                     
                     
                        Advarsler og anvisninger vedr. anvendelse
                     
                  
                        Kemisk navn/INN
                     
                     
                        Glossar med fælles betegnelser for bestanddele
                     
                     
                        CAS-nr.
                     
                     
                        EF-nr.
                     
                     
                        Produkttype, kropsdele
                     
                     
                        Højeste koncentration i det brugsklare produkt
                     
                     
                        Andre
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        «60
                     
                     
                        4-(3-ethoxy-4-hydroxyphenyl)butan-2-on
                     
                     
                        Hydroxyethoxyphenyl Butanone
                     
                     
                        569646-79-3
                     
                     
                        933-435-8
                     
                     
                         
                     
                     
                        0,7 %»